《屡承诸友惠物又闻酒米之贶诗以志之》
明代·黄淮

心期契合拟金兰，忧患相赒古所难。屡遣曲生扶病骨，兼遗玉粒助晨餐。

通情未敢传书札，铭德应须刻肺肝。安得西窗风雨夜，挑灯话旧到更阑。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。